Беренче укытучым.

 Балачагым хатирәсе итеп,

 Саклыйм әлифбалы дәфтәремне.

 Шуны ачсам,күз алдыма китерәм

 Укытучым белән мәктәбемне

 Дөньяда һәрбер кешенең иң газиз, иң кадерле кешеләре була. Бу – әти бе- лән әни. Безнең өчен тагын бер кадерле, газиз кеше бар – беренче укытучы-быз Әһлиуллина Гөлнур апа.

 “ Укыткан кеше укытучы түгел ”,- диелә борынгы мәкальдә. Чын укытучы булыр өчен баланың күңелен аңларга, бер карауда аның ни уйлаганын төше-нергә, аның шатлыкларын бергә уртаклашып, кайгыларын бергә бүлешергә, сабыйларга эчкерсез, чын күңелдән бирелеп, алар белән уйнарга, шаярырга, нәрсәләр белән шөгыльләнүен, кызыксынуын ачыкларга, кыскасы, аның дөньясында кайнарга тиеш. Шулай булганда гына, укытучы үз укучысы өчен – Чын укытучы була ала.

 Минем беренче укытучым Гөлнур апа менә шушы мактаулы, горур яңгы-раучы, зур исем – Чын укытучы исеменә лаеклы. Ул минем күңелемнең тү- рендә якты нур булып урнашкан һәм аны башка беркем дә алыштыра алмас. Укытучы кеше ул яктылык таратучы, нур чәчүче, үз артыннан ияртеп, әйдәп иң алдан юл ярып баручы кеше, мәктәп бусагасын атлап керүгә безне мөлаем карашлы, шат күңелле, ачык көләч йөзле, ягымлы елмаюлы апабыз каршыла-ды. Колачларын киң итеп җәеп, безне үз канаты астына алды да, иркәләп, назлап кына, ипләп, әкренләп кенә белем дөньясына алып кереп китте. Ул безне укырга-язарга да, санарга да, шигырь сөйләргә, матур итеп биергә, җырларга да өйрәтте. Һәрбер дәрес безнең өчен бер әкият иде. Өйгә без очы-нып кайта идек тә “Әни, без бүген менә шушыларны өйрәндек”- дип, апа сөй-ләгән әкият-дәресне әнигә тагын бер сөйләп күрсәтә идек. Апа безне ничек чын дус булырга, иптәшләр белән гел тату гына уйнарга , авырлыкларны бер-гә җиңәргә, алга таба дөрес яшәргә, чын кеше булырга өйрәтте. Ә кирәк чакта тәртипкә өйрәтеп, шелтәләп тә ала белде. Безгә ул икенче әниебез кебек якын да, кадерле дә булган кешегә әйләнде. Күңелле итеп бәйрәмнәр оештырды. Әниләребез белән бергә мәркәзебез Казанга алып барып, шәһәрнең матур, ис-тәлекле урыннары белән таныштырды. Табигать ямьләнеп, язга аяк атлагач, апа безне төрле урыннарга экскурсияләргә йөртеп, туган ягыбызның матур-лыгын күрергә, табигатьне сакларга, әйләнә-тирәбездәге хозурлыкны күрә, аңа соклана белергә өйрәтте.

 Менә шушы башлангыч сыйныфта укыган дүрт ел безнең өчен ай кебек кенә үтте дә китте. Без бүген дә апабыз төзегән белем юлыннан курыкмыйча гизәбез. Болар барысы – беренче укытучыбыз Гөлнур апаның тырыш хезмәт нәтиҗәсе.

 Нәрсә ул бәхет? Бу сорауга берәү дә төгәл генә җавап бирә алмый торган-дыр, мөгаен. Берәүләр кешене кызыктырырлык чибәрлегеннән, нечкә зәвык-лы кыйммәтле киемнәреннән тәм таба. Икенчеләре гаилә җылысы, гаилә ма-турлыгына канәгатьләнеп яши. Өченчеләренә бәхетне хезмәт китерә. Миңа туры юлга чыгарга юл күрсәтүче олы йөрәкле укытучым Гөлнур апаны мин шушы соңгылары рәтенә кертер идем.

 - Гомеремнең иң бәхетле чаклары, иң күңелле еллары балалар белән эшлә-гән чакларым. Укучыларымның үз күреп, якын күреп Гөлнур апа дип елмаеп эндәшүләре бөтен кайгы-борчуларымны оныттыра, арыган-талган вакытла-рымда йөрәгемә көч-хәл бирә,- ди ул.

 Аларның өендә беркайчан да кеше өзелеп тормый. Бәйрәм белән котлау өчен, аның белән күрешү өчен киләләр. Киңәшләшер өчен, яшәүгә көч һәм дәрт алыр өчен... Шулай ук олы йөрәкле, каһарман рухлы булуы өчен рәхмәт-ле хисләрен әйтергә киләләр аңа.

 Укытучы язгы кояш кебек, яктырта да, назлап җылыта да. Гөлнур апа да һаман тормышның эчендә кайный. Аның өстәлендәге шәкертләреннән килгән хатлар, открыткаларда мондый юллар бар:

 Бүләк итәр идем, мөмкин булса,

 Сезгә язның барлык гөлләрен,

 Сез үзегез безнең иң матур гөл,

 Халкыбызның гүзәл үрнәге.

 Үзең канат куйган шәкертләреңнән шундый җылы сүзләр ишетүдән, матур хатирә калдырудан да зуррак бәхетнең булуы мөмкинме?

 Шулай, һәр сүзең кешегә тәэсир итсә генә чын педагог булып була торган-дыр, ә бу сәләт кешегә табигать тарафыннан бирелә торгандыр, дип уйлап утырам мин. Әлбәттә, тырышлык, омтылыш булганда.

 Ул безнең өчен һәр яктан да үрнәк. Бу бәхет түгелме укытучы өчен!

 Укытучы... Якты уйлар белән

 Син мәктәпкә таба үтәсең.

 Күңелләрдә, ачы, киң юлларда

 Каршылыйсың еллар иртәсен.

 Минем хыялым – укытучы булу. Мин инде бу олы бәхетне татыр өчен әзерләнә башладым. Мин Туган илебезгә бик кирәкле кеше булырга телим. Яхшы һәм кирәкле һөнәрләр аз түгел, бик күп. Әмма мин укытучы һөнәрен сайладым. Укытучы булу – минем бәхетем.

 “ Шул бәхетемне эзләп, юлга чыгам,

 Юлым сикәлтәле, әремле.

 Җиңел килгән бәхет – бәхет түгел,

 Эзләп тапкан бәхет кадерле”,- дип җырлыйлар бит.

 Тормышның иң бөек шатлыгы – үзеңне кешеләргә кирәкле һәм якын итеп тою. Моның өчен әле миңа бик күп төрле сынаулар үтәсе бар. Юлымда нин-ди генә киртәләр очрамасын, минем белән янәшә укытучым Гөлнур апа ат-лый, ул миңа гүя үзенең бетмәс-төкәнмәс акыллы киңәшләрен бирә, мине бә-хетле юлга алып чыгарга тырыша...

 Еллар, юллар... Үткән саен еллар,

 Сиздермичә гомер кыскара.

 Тик үкенмә: меңнәр күңелендә

 Син уяткан олы хис кала.

 Көн саен мин иртән торып, тау башында утырган туган мәктәбемә барам. Бу изге урынга аяк басуга, күңелемне чиксез бер дулкынлану хисе биләп ала, ниндидер бер моң сара. Анда минем шатлыкларым, хыялларым, өметем.

 Укытучыдан да зуррак, дәрәҗәлерәк зат юктыр. Әгәр бу дөньяда нәрсә дә булса аңлыйм һәм беләм икән, мин укытучыларыма бурычлы! Мин хөрмәтле укытучыла-рыма авыр һәм мактаулы хезмәтләрендә зур уңышлар, нык сәламәтлек телим.